
Kosminių modelių varžybos

[bookmark: bookmark0]Atviras Lietuvos Respublikos kosminių modelių čempionatas
2025 m. rugsėjo 20d.


I.	VARŽYBŲ ORGANIZATORIUS
1.1.	Čempionatą organizuoja Lietuvos aeroklubas ir Lietuvos Aviamodelių Sporto Federacija.
1.2.	Čempionato vadovas: Mindaugas Karčiauskas (kamiaero@gmail.com)
1.3.	Varžybų vyr. teisėjas: Tomas Erslavas (tomo.pastas@gmail.com)

II.	VARŽYBŲ TIKSLAS IR UŽDAVINIAI
2.1.	Nustatyti geriausius sportininkus kosminių modelių klasėse.
2.2.	Tobulinti aviamodelių sportininkų įgūdžius bei kelti jų kvalifikaciją.
2.3.	Populiarinti aviamodelių sportą.

III.	DATA IR VIETA
3.1.	Čempionatas organizuojamas: 2025 m. rugsėjo 20 dieną.
3.2.	Čempionato vykdymo vieta: Sasnavos aerodromas, adresas: Sasnavos seniūnija, Kuzų k. 6, LT-69481 Marijampolės sav..

IV.	DALYVIAI
4.1.	Čempionate gali dalyvauti Lietuvos bei užsienio šalių sportininkai.
4.2.	Čempionatas vykdomos Laisvo skridimo aviamodelių klasėmis; S6A, S8P, R1.
4.3.	Dalyvių S6A bei S8D aviamodeliai privalo atitikti tai klasei keliamus reikalavimus pagal galiojantį FAI kodeksą (Skiriamieji ženklai, svoris ir kt.).
4.4.	Dalyvių R1 (aukščio) aviamodeliai turi atitikti šiuos reikalavimus: korpuso diametras ne mažiau 75mm; korpuso ilgis ne mažiau 1000mm; variklis 40 N/s. Altimetrus ir variklius pateikia organizatoriai.
4.5.	Už nepilnamečius sportininkus, jų saugumą, treniruočių, varžybų ir laisvalaikio metu atsako komandų vadovai arba juos lydintys asmenys.

V.	VARŽYBŲ REGISTRACIJA
5.1.	Registracija asmeninėje bei komandinėje įskaitose bus vykdoma nuo kvietimo paskelbimo dienos iki varžybų pirmo turo pradžios paskelbimo. Registracija galima elektroniniu paštu tomo.pastas@gmail.com, pateikiant sportininko bei modelių duomenis bei varžybų vykdymo vietoje per treniruotes ir iki prasidedant varžybų startams, kreipiantis į varžybų organizatorius.
5.2.	Dalyvio mokestis netaikomas.
5.3.	Užsiregistruodami sportininkai patvirtina, jog su varžybų nuostatais yra susipažinę.

VI.	BENDROSIOS NUOSTATOS
6.1.	Varžybos organizuojamos laikantis FAI sportinio kodekso 1 - 4 skyrių.
6.2.	Varžybų metu numatomi trys pagrindiniai turai (60 min, 45 min, 45 min be pertraukų) S6A ir S8D klasėse pagal FAI kodeksą bei du turai (po 60 min be pertraukos) R1 klasėje. Esant vienodam taškų skaičiui vykdomi papildomi finaliniai (Fly-off) skrydžiai.
6.3.	Varžybos laikomos įvykusiomis jei pavyksta pilnai įvykdyti bent po du turus.
6.4.	Dėl nepalankių oro sąlygų vyr. teisėjas gali daryti varžybų tvarkaraščio, ir maksimalaus skridimo laiko pakeitimus.
6.5.	Varžybų metu bus asmeninė įskaita čempionui nustatyti tarp dalyvių.
6.6.	Varžybose dalyvaujantys sportininkai privalo atsivežti teisėjus: trims dalyviams vienas teisėjas. Teisėjas turi būti susipažinęs su FAI taisyklėmis, aprūpintas žiūronais ir chronometru. 

VII.	VARŽYBŲ DARBOTVARKĖ
2025 m. rugsėjo 20 diena (šeštadienis)
9.00 – varžybų atidarymas
9.30 – 12.00 – S-8-D modelių startai
10.00 – 12.00 – R1 modelių startai
12.00 – 13.00 – Pietų pertrauka
13.00 – 15.30 –S-6-A modelių startai
16.00 – 16.30 – varžybų uždarymas, nugalėtojų apdovanojimas

